ಸಿಬಿಐ ಅಧಿಕಾರಿಗಳು ನನ್ನ ಹೊಟ್ಟೆ ಉರಿಸುತ್ತಿದ್ದಾರೆ ಡಿಕೆಎಸ್ ತಾಯಿ ಗೌರಮ್ಮ ಆಕ್ರೋಶ ಬೆಂಗಳೂರು: ಕೆಪಿಸಿಸಿ ಅಧ್ಯಕ್ಷ ಡಿಕೆ ಶಿವಕುಮಾರ್ ಹಾಗೂ ಸಂಸದ ಡಿಕೆ ಸುರೇಶ್ ಮನೆ ಮೇಲೆ ಸಿಸಿಬಿ ಅಧಿಕಾರಿಗಳು ದಾಳಿ ನಡೆಸಿದ್ದು, ಈ ಬಗ್ಗೆ ಅವರ ತಾಯಿ ಗೌರಮ್ಮ ಆಕ್ರೋಶವನ್ನ ಹೊರ ಹಾಕಿದ್ದಾರೆ. ನ್ಯೂಸ್ಫಸ್ಟ್ ಜೊತೆ ಮಾತನಾಡಿದ ಅವರು.. ಈ ಅಧಿಕಾರಿಗಳಿಗೆ ಬೇರೆ ಕೆಲಸ ಇಲ್ಲ. ದಾಳಿ ನಡೆಸಿರುವ ಅಧಿಕಾರಿಗಳು ಮನೆಯಿಂದ ಇಟ್ಟಿಗೆಯನ್ನ ತೆಗೆದುಕೊಂಡು ಹೋಗಬೇಕು ಅಷ್ಟೇ. ಆಗಾಗ ದಾಳಿ ಮಾಡಿ ನನ್ನ ಹೊಟ್ಟೆಯನ್ನ ಉರಿಸುತ್ತಾರೆ. ನನ್ನ ಮಗ ಅಂದ್ರೆ ಇಡಿ ಹಾಗೂ ಸಿಬಿಐ ಅಧಿಕಾರಿಗಳಿಗೆ ಎಲ್ಲಿಲ್ಲದ ಪ್ರೀತಿ. ಬೇಕಿದ್ರೆ ನನ್ನ ಮಗನನ್ನು ಅವ್ರ ಮನೆಗೆ ಕರೆದುಕೊಂಡು ಹೋಗಿ ಕೂರಿಸಿಕೊಳ್ಳಲಿ. ನಾನು ಬರ್ತೀನಿ, ಸಮಯಕ್ಕೆ ಸರಿಯಾಗಿ ಮೂರು ಹೊತ್ತು ಊಟ ಹಾಕಲಿ. ಇಲ್ಲಿ ಎಲ್ಲವನ್ನೂ ಅವರು ನೋಡಿಕೊಳ್ಳಲಿ. ಈ ಬಗ್ಗೆ ನನಗೆ ಯಾವ ನೋಟಿಸೂ ನೀಡಿಲ್ಲ ಅಂತಾ ಹೇಳಿದ್ದಾರೆ.